《收心》
宋代·舒岳祥

山寒猨梦断，地远雁魂归。
猎火云中树，渔榔月下矶。
官梅撩枝痒，池草见天机。
百岁风前烛，收心坐翠微。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。